Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 62/07/1105	Bratislava V, 27.9.2013
EEČ : 2-12-317-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 7.3.2011, spisová značka 3 Pv 62/07/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1, dňa 25.12.2006 v čase asi o 23.10hod. v Bratislave na Budatínskej ulici na parkovisku bol kontrolovaný hliadkou PZ, počas kontroly dobrovoľne vydal injekčnú striekačku s bielym kryštalickým práškom, o ktorom sa vyjadril, že sa jedná o metamfetamím(pervitín) pre vlastnú potrebu, kriminalisticko-expertíznym skúmaním KEÚ PZ SR v Bratislave bolo zistené, že v prípade obsahu striekačky sa jedná o pervitín (metamfetamín) s hmotnosťou obsahu 16mg s koncentráciou 81,0% hmotnostných a obsahom 13mg absolútneho metamfetamínu, čo zodpovedá 1 obvykle jednorazovej dávke drogy, pričom pervitín(metamfetamín) je v zmysle zákona č. 139/1998 Z. z. zaradený do II. skupiny psychotropných látok, 

2, dňa 4.5.2007 v čase asi o 06.00hod. v Bratislave na Znievskej ul. č. 13 v dome na 7. poschodí bol kontrolovaný hliadkou PZ, počas kontroly dobrovoľne vydal injekčnú striekačku s bielym kryštalickým práškom, o ktorom sa vyjadril, že sa jedná o metamfetamím(pervitín) pre vlastnú potrebu, kriminalisticko-expertíznym skúmaním KEÚ PZ SR v Bratislave bolo zistené, že v prípade obsahu striekačky sa jedná o pervitín (metamfetamín) s hmotnosťou obsahu 104mg s koncentráciou 69,0% hmotnostných a obsahom 72mg absolútneho metamfetamínu, čo zodpovedá 2-4 obvykle jednorazovým dávkam drogy, pričom pervitín(metamfetamín) je v zmysle zákona č. 139/1998 Z. z. zaradený do II. skupiny psychotropných látok.

Uznesením prokurátora Okresnej prokuratúry XXXXX V zo dňa 7.3.2011, spisová značka 3 Pv 62/07/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
	Poverený príslušník PZ Okresného riaditeľstva PZ v Bratislave V, Oddelenie skráteného vyšetrovania Petržalka - Sever stíha pod sp. zn. ORP-506/PJ-B5-11 XXXXX pre pokračovací prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona.

	Uznesením prokurátora Okresnej prokuratúry pre Bratislavu V sp. zn. 3 Pv 62/07 zo dňa 7.3.2011 bolo trestné stíhanie vedené proti obv. XXXXX pre pokračovací prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona v zmysle § 216 ods. 1 písm. a/, b/, c/ Tr. poriadku podmienečne zastavené a v zmysle § 216 ods. 2 Tr. poriadku bola obvinenému určená skúšobná doba v trvaní 30(tridsať) mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 19.3.2011.
	Obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, viedol riadny život, nebol prejednávaný pre priestupok súvisiaci s trestnou činnosťou, nebol ani súdne trestaný, nespáchal v skúšobnej dobe trestný čin, a keďže obvinený splnil všetky predpoklady uvedené v ustanovení § 217 ods. 1 Tr. poriadku, rozhodol som tak, ako je uvedené vo výrokovej časti tohto  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.). Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. poriadku.

JUDr. Peter Dana
prokurátor